JEGYZŐKÖNYV

Készült: 2020. július 29-én, 800 órakor Tiszagyulaházán, Tiszagyulaháza Község Önkormányzata Képviselő-testületének, a Művelődési Házban megtartott rendkívüli, nyilvános Képviselő-testületi üléséről.

Jelen vannak:

 Mikó Zoltán polgármester

 Megyesi Ákos alpolgármester

 Tóth Péter Benjámin képviselő

Igazoltan távol: Dobos Lászlóné képviselő

 Nagy János képviselő

Az ülés teljes időtartamára:

Dr. Nagy Attila kirendeltségvezető

 Mészárosné Szincsák Mária jegyzőkönyvvezető

Mikó Zoltán polgármester: Sok szeretettel köszönti a megjelenteket a rendkívüli Képviselő-testületi ülésen.

*Megállapítja, hogy a Képviselő-testület határozatképes, jelen van 3 fő megválasztott képviselő, igazoltan hiányzik 2 fő.*

Mikó Zoltán polgármester: Elmondja, hogy a mai ülésről hangfelvétel és jegyzőkönyv készül, melynek vezetésével Mészárosné Szincsák Máriát bízza meg. Ezután javaslatot tesz a meghívóban szereplő napirendi pontok tárgyalására:

1. Előterjesztés az önkormányzati vagyonról és az arról való rendelkezési jog gyakorlásáról szóló 8/2013. (IV. 30.) Önkormányzati Rendelet módosításáról

Előadó: Mikó Zoltán polgármester

Előterjesztés: írásos

1. Előterjesztés Tiszagyulaháza Község Önkormányzata Képviselő-testületének a 2019-2024-es ciklusra szóló önkormányzati gazdasági programjára

Előadó: Mikó Zoltán polgármester

Előterjesztés: írásos

1. Tájékoztató az orvosi ügyelet megszervezéséről

Előadó: Mikó Zoltán polgármester

Előterjesztés: írásos

1. Előterjesztés a szociális étkeztetés alapszolgáltatási feladat biztosításáról

Előadó: Mikó Zoltán polgármester

Előterjesztés: írásos

1./

Előterjesztés az önkormányzati vagyonról és az arról való rendelkezési jog gyakorlásáról szóló 8/2013. (IV. 30.) Önkormányzati Rendelet módosításáról

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Dr. Nagy Attila kirendeltségvezetőt, ha van szóbeli kiegészítése az előterjesztéshez tegye meg.

Dr. Nagy Attila kirendeltségvezető: Hozzászólásában elmondja, hogy a Kormányhivatal egy bejelentés alapján vizsgálta az önkormányzat vagyonrendeletét és megállapította, hogy annak ellenére, hogy az önkormányzat SZMSZ-e alapján, átruházott hatáskörben a polgármester benyújtja és végrehajtja az önkormányzati közmunkaprogramokra irányuló pályázatokat, a vagyonrendelet nem tartalmaz az önkormányzat tulajdonosi jogainak átruházására vonatkozóan rendelkezéseket. A közmunkaprogramok zökkenőmentes végrehajtása érdekében indokolt a közmunkaprogramokra korlátozva, meghatározott értékhatárig átruházni a tulajdonosi jogok gyakorlásának egy részét a polgármesterre, amelyet a vagyonrendeletben is meg kell jeleníteni.

Képviselő részéről kérdés, hozzászólás nem hangzott el.

Mikó Zoltán polgármester: Felkéri a Képviselő-testületet, hogy aki egyetért a rendelet-tervezetben foglaltakkal, kézfelnyújtással szavazzon:

*A Képviselő-testület az önkormányzati vagyonról és az arról való rendelkezési jog gyakorlásáról szóló 8/2013. (IV. 30.) Önkormányzati Rendelet módosításáról szóló rendelettervezetet 3 igen szavazattal elfogadta (a szavazásban 3 fő vett részt) és az alábbi rendeletet alkotta:*

Tiszagyulaháza Község Önkormányzata

Képviselő-testületének

 4/2020. (VII. 30.) önkormányzati rendelete

az önkormányzati vagyonról és az arról való rendelkezési jog gyakorlásáról szóló 8/2013. (IV. 30.) Önkormányzati Rendelet módosításáról

Tiszagyulaháza Község Önkormányzata Képviselő-testülete a Magyarország helyi önkormányzatairól szóló 2011. CLXXXIX. törvény 107. §-ában kapott felhatalmazás alapján, Magyarország Alaptörvénye 32. cikk (1) bekezdés a) és e) pontjában meghatározott feladatkörében eljárva a következőket rendeli el:

1. §

Az önkormányzati vagyonról és az arról való rendelkezési jog gyakorlásáról szóló 8/2013. (IV. 30.) Önkormányzati Rendelet 5. §-a az alábbi (6) bekezdéssel egészül ki.

„(6) A polgármester jogosult

1. az 5.000.000,- forintot meg nem haladó, közfoglalkoztatási program keretében, hatósági szerződés végrehajtása érdekében történő ingatlanvásárlásra, és
2. a 2.000.000,- forintot meg nem haladó nyilvántartási értékű önkormányzati ingatlan, közfoglalkoztatási program megvalósítása érdekében történő, engedélyhez nem kötött bontásának elrendelésére,

amelyről a Képviselő-testületet a soron következő testületi ülésen köteles tájékoztatni.”

2. §

Ez a rendelet a kihirdetést követő napon lép hatályba és az azt követő napon hatályát veszti.

Tiszagyulaháza, 2020. július 29.

 Mikó Zoltán                                                             Dr. Kiss Imre

                        polgármester                                                                       jegyző

2./

Előterjesztés Tiszagyulaháza Község Önkormányzata Képviselő-testületének a 2019-2024-es ciklusra szóló önkormányzati gazdasági programjára

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy a választásokat követően 6 hónap van a gazdasági program összeállítására és annak elfogadására. Ez arról szól, hogy mit szeretne az önkormányzat megvalósítani nem pedig arról, ami biztosan megvalósuló dolog lesz. Ez a pályázatok, támogatások függvénye. Módosítható, ha valakinek van javaslata, vagy lesz a közeljövőben ötlete, hogy mit lehetne még hozzátenni a gazdasági programhoz.

Jelen formájában elfogadható-e a program?

Képviselő részéről kérdés, hozzászólás nem hangzott el.

Mikó Zoltán polgármester: Felkéri a képviselő-testületet, hogy aki egyetért a Tiszagyulaháza Község Önkormányzata Képviselő-testületének a 2019-2024-es ciklusra szóló önkormányzati gazdasági programjával, kézfelnyújtással szavazzon:

*A képviselő-testület Tiszagyulaháza Község Önkormányzata Képviselő-testületének a 2019-2024-es ciklusra szóló önkormányzati gazdasági programját 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

35/2020. (VII. 29.) számú határozata

a 2019-2024-es ciklusra szóló önkormányzati gazdasági programjáról

Tiszagyulaháza Község Önkormányzata Képviselő-testülete a 2019-2024-es ciklusra szóló önkormányzati gazdasági programját megismerte, azt elfogadja.

Határidő: ----- Felelős: ------

3./

Tájékoztató az orvosi ügyelet megszervezéséről

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy egyeztetések folynak az orvosi ügyelet ellátásáról. Mivel a településnek jelenleg csak helyettesítő háziorvosa van, így nem tud az ügyeletben részt vállalni.

Két lehetőség van. Az egyik, hogy egy külső szolgáltatóval látja el az önkormányzat a kötelező orvosi ügyeletet, vagy keres olyan orvost, orvosokat, akik ügyeletet adnak.

Az első variáció szinte teljesen kizárt, mert a mostani finanszírozás többszörösét tenné ki a költsége kb. 2-3 millió forint éves szinten.

Marad az, hogy orvost kell keresni. Augusztus 31-ig kaptak haladékot az érintett települések, hiszen nem csak Tiszagyulaházán jelent ez problémát.

Az orvosok fordultak Polgár város polgármesteréhez, mert nagyon nagy terhet ró rájuk az ügyelet ellátása, kevesen vannak, az asszisztencia még kevesebb. Ez később az ellátásban fennakadást fog okozni.

Az ügyeleti együttműködés feltételeit – ezen belül a települések háziorvosainak ügyeletben történő részvételét – a feladatellátási szerződésben szükséges rögzíteni.

Megkérdezi van-e valakinek kérdése, hozzászólása?

Tóth Péter Benjámin képviselő: A Pétegisz nem tud segíteni ebben?

Mikó Zoltán polgármester: Nem tud segíteni, mert kevés az orvos.

Képviselő részéről több kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért az orvosi ügyelet megszervezéséről szóló határozati javaslattal, kézfelnyújtással szavazzon:

*A képviselő-testület az orvosi ügyelet megszervezéséről szóló előterjesztést 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

36/2020. (VII. 29.) számú határozata

az orvosi ügyelet megszervezéséről

Tiszagyulaháza Község Önkormányzata Képviselő-testülete megismerte az orvosi ügyelet megszervezéséről szóló tájékoztatót, és elfogadja azt.

Felkéri a polgármestert, hogy tegyen intézkedéseket arra vonatkozóan, hogy a Tiszagyulaháza településre jutó ügyeleti órákra biztosítható legyen a szakszemélyzet rendelkezésre állása.

Határidő: 2020. augusztus 31. Felelős: Mikó Zoltán polgármester

4./

Előterjesztés a szociális étkeztetés alapszolgáltatási feladat biztosításáról

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy a Cívis Szociális Étkezési Központ kereste meg önkormányzatunkat, aki vállalja egy együttműködés kapcsán az étkeztetés biztosítását népkonyha formájában a településen. Ez teljesen ingyenes. Napi egyszeri melegétkeztetést biztosít minden 18. életévét betöltött személynek. Regisztrálni kell, és nincs semmiféle kikötés. Egy családból akár többen is igényelhetik. A településre ingyenesen ki is szállítják, és egy ponton átvehető. A regisztrációs lapok ki lesznek osztva a lakosságnak.

Kéri a testületet mondjon véleményt.

Tóth Péter Benjámin képviselő: Tiszadobon már régebben működik ez a szolgáltatás.

Képviselő részéről több kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a szociális étkeztetés alapszolgáltatási feladat biztosításáról szóló határozati javaslattal, kézfelnyújtással szavazzon:

*A képviselő-testület a szociális étkeztetés alapszolgáltatási feladat biztosításáról szóló előterjesztést 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

37/2020. (VII. 29.) számú határozata

a szociális étkeztetés alapszolgáltatási feladat biztosításáról

Tiszagyulaháza Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 42. §-ában meghatározott jogkörében eljárva – figyelemmel a szociális igazgatásról és szociális ellátásokról szóló 1993. évi III. törvény rendelkezéseire – megtárgyalta az előterjesztést és úgy döntött, hogy a népkonyha szociális szolgáltatás ellátásának biztosítására, a szolgáltatói nyilvántartásba történő végleges bejegyezés időpontjától határozatlan időre ellátási szerződést köt a Cívis Szociális Étkezési Központtal (4029 Debrecen, Karácsony Gy. u. 1.; képviselője: Rónai Angelika Mónika).

Felkéri a polgármestert a határozatból adódó szükséges intézkedések megtételére, és felhatalmazza az ellátási szerződés aláírására és minden szükséges nyilatkozat megtételére.

Határidő: 2020. augusztus 31. Felelős: Mikó Zoltán polgármester

Mikó Zoltán polgármester: Megkérdezi a képviselőket van-e még kérdésük, hozzászólásuk a testületi üléshez?

Megyesi Ákos alpolgármester: Légi szúnyogírtás lehetséges-e a településen, mert a lakosság nagyon nehezen viseli a sok szúnyogot. A földi sajnos nem sokat ér.

Mikó Zoltán polgármester: Válaszában elmondja, hogy el lett küldve a kérelem a katasztrófavédelem felé a légi írtásra. Bízik benne, hogy lesz.

Tájékoztatásul elmondja, hogy a Polgárőrséget támogatta a Képviselő-testület a hétvégén megrendezett jótékonysági estjükön 60.000.- Ft-tal, amelyen egy félautomata defibrillátorra gyűjtöttek.

- Kisgyőr szeretne testvértelepülési kapcsolatot kialakítani Tiszagyulaházával. Szeretné ezt a későbbiekben megtárgyalni a Képviselő-testülettel.

- A tetétleni barter kapcsolatból megérkeztek a fa padok, asztalok, szemetesek, amelyek a Művelődési Házba és a Gólya téren lévő filagóriákba kerülnek elhelyezésre.

- Szegedre is került a Tiszagyulaházi chiliből, amely bizományban van ott. A Belügyminisztérium hívta fel a figyelmet erre a boltra, ahol helyi sajátosságok vannak.

- A mezőgazdasági külterületi útfelújítás az időjárás és az aratás miatt leállt, nem tudták még befejezni. Augusztus 31. a határidő a befejezésre.

Mivel az ülésen egyéb kérdés, hozzászólás nem hangzott el, Mikó Zoltán polgármester az ülést 900 órakor bezárta.

K. m. f.

Mikó Zoltán Dr. Kiss Imre

 polgármester jegyző